open-index/open-wikipedia-markdown huggingface dataset:
துணையினக்குழு

[thumb|200px|[உயிரியல் வகைப்பாடு]]
**துணையினக்குழு** (*Subtribe*) என்பது உயிரியல் வகைப்பாட்டியலில் இனக்குழுவிற்குக் கீழே தரவரிசைப்படுத்தப்பட்ட வகைப்பாட்டியல் வரிசைகளுள் ஒன்றாகும். வகைப்பாட்டியலில் துணையினக்குழு, இனக்குழுவிற்குக் கீழ் நிலையிலும் பேரினத்திற்கு மேல் தரவரிசையில் வைக்கப்படும். இந்த தரநிலையின் துணைப் பெயருக்கான நிலையான முடிவு இப்போது -ன்னா(-ina) (விலங்குகளில்) அல்லது -ன்னே (-inae)(தாவரங்களில்) முடியும். 19ஆம் நூற்றாண்டின் முற்பகுதியில் ஜான் டன் ஹண்டரில் (?1798–1827) துணைக்குழு என்ற வகைப்பாட்டியல் பிரிவினைப் பயன்படுத்தியது கண்டறியப்பட்டது. *கைப்திடின்னே* (Hyptidinae) என்ற துணையினக்குழுவானது 19 பேரினங்களுடன் 400 சிற்றினங்களைக் கொண்ட குழுவாக ஏற்றுக்கொள்ளப்பட்டுள்ளது.

## மேற்கோள்கள்

பகுப்பு:வகைப்பாட்டியல்
ஆலா சிங்

**ஆலா சிங்** (*Ala Singh*) (1691-1765) பாட்டியாலா சுதேச அரசின் முதலாவது மன்னர் ஆவார். 1691 ஆம் ஆண்டு இன்றைய பஞ்சாப் மாநிலத்தில் உள்ள பட்டிண்டா மாவட்டத்தில் இவர் பிறந்தார். இவருடைய தந்தையின் பெயர் சவுத்தரி ராம் சிங் சித்து என்பதாகும். துன்னா, சுபா, ஆலா, பகா, புதா, லூதா என்னும் ஆறு குழந்தைகள் இவருக்கு  இருந்தனர். கிபி 1526 ஆம் ஆண்டு நடந்த முதல் பானிபட் போருக்குப் பிறகு மிசுலின் சவுத்ரியத் முதன் முதலில் பாபரால் ஆலா சிங்கின் மூதாதையரான பிராமிற்கு வழங்கப்பட்டது.
 
அரசர் மூனாக்கில் இருந்த போது பர்னலா அகமது சா துராணியால் தாக்கப்பட்டது. அரசர் ரூபாய் 4 லட்சம் கொடுக்க வேண்டும் என்று அகமது சா அரசரை கட்டாயப்படுத்தினார். ஆனால், கோரப்பட்ட தொகையில் அவருக்கு 50 ஆயிரம் மட்டுமே வழங்கப்பட்டது. துரானி மன்னர் இவருக்கு அரசன் என்ற பட்டத்தை வழங்கினார். 727 கிராமங்களை உள்ளடக்கிய ஒரு பகுதியையும் ஆலா சிங்குக்கு வழங்கினார். கிபி 1763 ஆம் ஆண்டில் ஆலா சிங் தனது 57 வது வயதில் பாட்டியாலா நகருக்கு அடித்தளம் அமைத்தார். அதே ஆண்டில் இவர் சீக்கிய கூட்டமைப்புக்கு தலைமை தாங்கி நானு சிங் சைனியுடன் இணைந்து சிர்கிந்து மற்றும் அதனை சுற்றியுள்ள பகுதிகளை கைப்பற்றினார். 1765 ஆம் ஆண்டு ஆலா சிங் இறந்தார். இவரது பேரன் மகாராசா அமர் சிங்கிடம் நாட்டை ஒப்படைத்தார். ஆலாசிங்கின் மூன்று மகன்களும் இவருக்கு முந்தியே இறந்து போனார்கள்.  மூத்தவர் சர்தாவுல் சிங் 1753 ஆம் ஆண்டிலும் பூமியன் சிங் 1742 ஆம் ஆண்டிலும் இளையவர் லால் சிங் 1748 ஆம் ஆண்டிலும் இறந்தனர். 

## மேற்கோள்கள்

## மேலும் வாசிக்க
* 

பகுப்பு:1691 பிறப்புகள்
பகுப்பு:1765 இறப்புகள்
பகுப்பு:பஞ்சாப் நபர்கள்
பகுப்பு:இந்தியாவின் மன்னராட்சிகள்
காண்டால்ப்பு

**காண்டால்ப்பு** () என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு காதாபாத்திரம் ஆகும். இந்த கதாபாத்திரம் 1937 ஆம் ஆண்டு வெளியான த காபிட்டு மற்றும் த லோட் ஒவ் த ரிங்ஸ் போன்ற புதின புத்தகத்தில் தோற்றுவிக்கிப்பட்டது. இவர் ஒரு மந்திரவாதி, இசுடாரி வரிசையில் ஒருவர் மற்றும் பெல்லோஷிப் ஆப் த ரிங்கின் தலைவர் மற்றும் மூன்று மோதிரங்களில் ஒன்றைத் வைத்துள்ளார், அத்துடன் பெரும் சக்தியைக் கொண்டிருக்கிறார், ஆனால் பெரும்பாலும் இவர் மற்றவர்களை ஊக்குவிப்பதன் மூலம் தனது லட்சியத்தில் வெற்றி கொள்ளகிறார். 

இவர் 'காண்டால்ப்பு த கிரெய்' ஆகப் புறப்படுகிறார், அத்துடன் சிறந்த அறிவைப் பெற்றவர் மற்றும் தனது நோக்கத்திற்காக தொடர்ந்து பயணம் செய்கிறார். இவர் ஒரு மோதிரத்தை அழிப்பதன் மூலம் டார்க் லார்ட் சௌரோனை எதிர்க்கும் பணியில் கவனம் செலுத்துகிறார். இவர் நெருப்புடன் தொடர்புடையவர் மற்றும் இவரது சக்தி மோதிரம் நர்யா நெருப்பு மோதிரம் ஆகும். எனவே இவர் ஷையரின் ஹொபிட்களை மகிழ்விப்பதற்காக பட்டாசு வெடிப்பதில் மகிழ்ச்சியடைகிறார், அதே நேரத்தில் மிகுந்த தேவையின் காரணமாக நெருப்பை ஆயுதமாகப் பயன்படுத்துகிறார். மாயர்களில் ஒருவராக இருப்பதனால், இவர் வாலினரின் அழியாத ஆவி ஆவார். ஆனால் இவரது உடல் கொல்லப்படலாம். இவர் த காபிட்டில் குள்ளர்களுக்கும், பில்போவிற்கும் லோன்லி மலையை சிமாக்கு என்கிற டிராகனிடம் இருந்து மீட்டெடுப்பதற்கான அவர்களின் தேடலில் உதவுகிறார்.

எழுத்தாளர் ஜே. ஆர். ஆர். டோல்கீன் ஒருமுறை காண்டால்ப்பை ஒரு தேவதை அவதாரம் என்று விவரித்தார்; பின்னர், அவரும் மற்ற அறிஞர்களும் கந்தால்பை அவரது "வாண்டரர்" வேடத்தில் நோர்சு தொன்மவியல் கடவுள் ஒடினுடன் ஒப்பிட்டனர். அறிஞர்கள் இவர் வெள்ளை நிறத்தில் திரும்புவதை கிறிஸ்துவின் உருமாற்றத்திற்கு ஒப்பிட்டுள்ளனர்; அவர் மேலும் ஒரு தீர்க்கதரிசி என்று விவரிக்கப்படுகிறார்.

இந்த காண்டால்ப்பு கதாபாத்திரம் வானொலி, தொலைக்காட்சி, மேடை, நிகழ்ப்பட ஆட்டம், இசை மற்றும் திரைப்படத் தழுவல்களில் இடம்பெற்றது, இந்த கதாபாத்திரத்திற்கு உயிர் கொடுக்குக்கும் விதமாக நடிகர் இயன் மெக்கெல்லன் என்பவர் த லார்டு ஆப் த ரிங்ஸ்: த பெலொசிப் ஆப் த ரிங் (2001), த லார்டு ஆப் த ரிங்ஸ்: த டூ டவர்ஸ் (2002) அன் அன்எக்ஸ்பெக்டட் ஜெர்ன்னி (2012), த பாட்டிலே ஆப் த பைவ் அர்மிசு (2014), அன் அன்எக்ஸ்பெக்டட் ஜெர்ன்னி (2012), த டெசோலேசன் ஆப் சிமாக் (2013) மற்றும் த பாட்டிலே ஆப் த பைவ் அர்மிசு (2014) போன்ற திரைப் படங்களில் நடித்துள்ளார்.

## சான்றுகள்

பகுப்பு:த லோட் ஒவ் த ரிங்ஸ் கற்பனை உயிரினங்கள்
பகுப்பு:புனைவு கதைமாந்தர்கள்
சுங்கை பீலேக்

**சுங்கை பீலேக்** (மலாய் மொழி: *Sungai Pelek*; ஆங்கிலம்: *Sungai Pelek*; சீனம்: 双溪比力) என்பது மலேசியா, சிலாங்கூர்,சிப்பாங் மாவட்டத்தில் உள்ள ஒரு சிறு நகரம். 

கோலாலம்பூர் பன்னாட்டு வானூர்தி நிலையத்தில் இருந்து 30 கி.மீ.; கோலாலம்பூர் மாநகரில் இருந்து 70 கி.மீ. சிரம்பான் மாநகரில் இருந்து 50 கி.மீ. தொலைவில் உள்ளது. 

இந்த நகரம் பாகன் லாலாங் *(Bagan Lalang)* கடற்கரைக்கு அருகில் அமைந்து இருப்பதால், சிப்பாங் தங்கக் கடற்கரை நகரம் *(Golden Coast Sepang)* என்றும் பெயர் பெற்றுள்ளது. 

## பொது

இந்த நகரம் நெகிரி செம்பிலான் மாநிலத்தில் இருந்து சுங்கை சிப்பாங் *(Sungai Sepang)* எனும் சிப்பாங் ஆற்றினால் பிரிக்கப் படுகிறது. உண்மையில் சுங்கை சிப்பாங் ஓர் ஆறு அல்ல; அது கடல் பெருக்கினால் 15 கி.மீ. தூரத்திற்கு பெருநிலப் பகுதிக்குள் செல்லும் கால்வாய்கள் அமைப்பு ஆகும்.

இந்த நகரத்தைச் சுற்றிலும் ஏராளமான சதுப்புநிலக் காடுகள் உள்ளன. அவற்றில் பெரும்பாலானவை வண்டல் மண்ணால் உருவான நிலப் படுகைகள்.

அத்துடன் உள்ளூரில் கிடைக்கும் களிமண் கொண்டு செங்கல் தயாரிக்கும் தொழிலுக்கும் இந்த நகரம் பிரபலம் பெற்றது. இருப்பினும் அண்மைய காலங்களில் செங்கல் தொழிற்சாலைகள் மிகவும் குறைந்துவிட்டன.

### குடியிருப்புகள்

இந்தச் சிறு நகரத்திற்கு அருகில் புக்கிட் பாங்கோங் *(Bukit Bangkong),* பத்து அம்பாட் *(Batu Empat),* பத்து டுவா *(Batu Dua),* தெலுக் மெர்பாவ் *(Teluk Merbau)* மற்றும் சிப்பாங் கெச்சில் *(Sepang Kecil)* போன்ற குடியிருப்புகள் உள்ளன. 

இவற்றுள் புக்கிட் பாங்கோங் முன்பு ஒரு சிறிய பழங்குடியினக் குடியேற்றமாக இருந்தது. ஆனால் தற்போது ஜாவானியர்கள் மலாய் மக்கள் *(Javanese Malay)* அதிகமாக உள்ளனர்.

இந்த நகரில் இரு இந்து ஆலயங்கள் உள்ளன. தாமான் ஸ்ரீ சுங்கை பீலேக்கில் இருந்து சுமார் 300 மீட்டர் தொலைவில் ஸ்ரீ விநாயகர் கோயில் உள்ளது. தாமான் செந்தோசாவில் தேவி ஸ்ரீ கருமாரியம்மன் கோயில் உள்ளது.

## தெலுக் மெர்பாவ் தமிழ்ப்பள்ளி

சுங்கை பீலேக் நகரில் இருந்து 5 கி.மீ. தொலைவில் தெலுக் மெர்பாவ் தமிழ்ப்பள்ளி உள்ளது. இந்தப் பள்ளியில் 322 மாணவர்கள் பயில்கிறார்கள். 

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்‎
பகுப்பு:சிலாங்கூர் நகரங்கள்
கார்பன் ஆக்சோ ஆலைடுகள்

**கார்பன் ஆக்சோ ஆலைடுகள்** என்பவை வேதியியல் சேர்மங்களின் ஒரு வகை குழு ஆகும். இவை கார்பன், ஆக்சிசன் மற்றும் ஆலசன்கள் அணுக்களை மட்டுமே கொண்டிருக்கின்றன. இவற்றில் கார்போனைல் ஆலைடுகளும் (COX2)  ஆக்சாலில் ஆலைடுகளும் (C2X2O2) அடங்கும். X எனப்படும் ஆலசன் அணுக்கள் ஒரே மாதிரியாக இருக்க வேண்டியதில்லை; இவை கலப்பு ஆக்சோ ஆலைடுகளில் வேறுபடுகின்றன. ஆலசன்களின் பெரும்பாலான சேர்க்கைகள் இக்குழுவில் உள்ளன ஆனால் கார்போனைல் அயோடைடு, (COI2) அறியப்படவில்லை இவை வினைத்திறன் கொண்ட ஆலசனேற்றும் முகவர்களாகும்.

## மேற்கோள்கள்

பகுப்பு:கார்பன் ஆக்சோ ஆலைடுகள்
எலன் அல்தாசு பூங்கா

**எலன் அல்தாசு பூங்கா** (*Helen Althaus Park*) அமெரிக்காவின் ஓரிகன் மாநிலத்திலுள்ள திரவுட்டேல் நகரத்தில் அமைந்துள்ளது.  முன்னதாக நீர்நிலைப் பூங்கா என்று அழைக்கப்பட்ட இப்பொதுப் பீங்கா 9.51-ஏக்கர் (3.85 எக்டேர்) பரப்பளவில் அமைந்துள்ளது. முன்னாள் நகர சபை உறுப்பினர் எலன் அல்தாசின் பெயரிடப்பட்ட இந்த பூங்காவில் ஒரு பெரிய நிலத்தடி நீர்த்தேக்கம் உள்ளது. அது கூடைப்பந்து மைதானத்தால் மூடப்பட்டுள்ளது.

கூகர் என்ற பூனை இனத்தைச் சார்ந்த விலங்கு எலன் அல்தாசு பூங்காவில் இருப்பதாக 2015 ஆம் ஆண்டில் அறியப்பட்ட்டது.


File:Oregon (August 20, 2022) - 077.jpg|விளையாட்டு மைதானம்
File:Oregon (August 20, 2022) - 078.jpg|நீர்த்தேக்கம்
File:Oregon (August 20, 2022) - 079.jpg|கூடைப்பந்து மைதானம். 


## மேற்கோள்கள்

பகுப்பு:அமெரிக்கப் பூங்காக்கள்
பகுப்பு:ஓரிகன்
தம்பி கண்ணந்தானம்

**தம்பி கண்ணந்தானம்** (*Thampi Kannanthanam*) ஓர் இந்திய திரைப்பட இயக்குநர், திரைக்கதை எழுத்தாளர், தயாரிப்பாளர் மற்றும் நடிகர் ஆவார். இவர் மலையாள சினிமாவில் பணியாற்றினார். 16 திரைப்பட்டங்களை இயக்கியுள்ளார்.
### தனிப்பட்ட வாழ்க்கை
இவர் 1953 ஆம் ஆண்டு டிசம்பர் 11 ஆம் தேதி பேபி கண்ணந்தானம் மற்றும் தங்கம்மா ஆகியோருக்கு ஆறாவது மகனாக கேரள மாநிலம்,
கோட்டயத்தில் காஞ்சிப்பள்ளி எனும் ஊரில் பிறந்தார்.  அவர் எம்டி செமினரி பள்ளியிலும் செயின்ட் டொமினிக் கல்லூரியிலும் படித்தார்.  அவர் ஒரு உதவி இயக்குநராக தனது திரைப்பட வாழ்க்கையைத் தொடங்கினார். தம்பி குஞ்சுமோள் என்பவரை திருமணம் செய்து கொண்டார், தம்பதியருக்கு ஐஸ்வர்யா மற்றும் ஏஞ்சல் என்ற இரு குழந்தைகள் உள்ளனர்.
## தொழில்
1983 ஆம் ஆண்டு தவளம் படத்தின் மூலம் இயக்குநராக அறிமுகமானார். இது ஒரு தீரம் (1980), அத்திமாரி (1981), மதரசிலே மோன் (1982), துடர்கதா (1991) ஆகிய திரைப்படங்களிலும் இவர் நடித்துள்ளார். 1980-90 காலகட்டத்தில் மிகவும் தீவிரமாக இயங்கினார். ராசாவின் மகன், வழியோரக்காட்சிகள், பூமியிலே ராசாக்கண்மார், இந்திரசாலம், நாடோடி, சுக்கன், மற்றும் மாந்திரீகம் ஆகியவை இவரது இயக்கத்தில் வெளியான மிகவும் குறிப்பிடத்தக்க சில படங்களாகும். 
## இறப்பு
தம்பி கண்ணந்தானம் உடல் நலக்குறைவால் கொச்சியில் உள்ள தனியார் மருத்துவமனையில் அனுமதிக்கப்பட்டார். உடல்நிலை மேலும் மோசமடைந்தது  2 அக்டோபர் 2018 ஆம் ஆண்டு அக்டோபர் மாதம் 2 ஆம் தேதியன்று  இறந்தார். 
## மேற்கோள்கள்


## புற இணைப்புகள்
* 

பகுப்பு:மலையாளத் திரைப்பட நடிகர்கள்
பகுப்பு:மலையாளத் திரைப்படத் தயாரிப்பாளர்கள்
பகுப்பு:2018 இறப்புகள்
பகுப்பு:மலையாளத் திரைப்பட இயக்குநர்கள்
பகுப்பு:1953 பிறப்புகள்
வச்ரசூசி உபநிடதம்

**வச்ரசூசி உபநிடதம்** (*Vajrasuchi Upanishad*) (, IAST: Vajrasūcī Upaniṣad) ஒரு முக்கியமான சமசுகிருத நூலும் இந்து மதத்தின் உபநிடதமும் ஆகும். இது 22 சமய (பொது) உபநிடதங்களில் ஒன்றாக வகைப்படுத்தப்பட்டுள்ளது. மேலும் இது வேதாந்த உரையாக அடையாளம் காணப்பட்டுள்ளது. இது சாமவேதத்துடன் இணைக்கப்பட்டுள்ளது.

உரை நான்கு வர்ணங்கள் ( சாதி அமைப்பு) பற்றி விவாதிக்கிறது.  இது மனிதர்களின் பிரிவினைக்கு எதிரான ஒரு நீடித்த தத்துவ தாக்குதலாக இருப்பது குறிப்பிடத்தக்கது.  மேலும், எந்தவொரு மனிதனும் மிக உயர்ந்த ஆன்மீக நிலையை அடைய முடியும் என்று வலியுறுத்துகிறது.

## சொற்பிறப்பியல்
வச்ரசூசி என்ற சமசுகிருத வார்த்தையின் பொருள் "வைரம் போன்ற கூர்மையான ஊசி" என்பதாகும்.  உபநிடதம் என்பது இந்து மதத்தின் தத்துவக் கருத்துக்களை முன்வைக்கும் வேதாந்த இலக்கியத் தொகுப்பிற்குச் சொந்தமான அறிவு நூல். மேலும் அதன் வேதமான வேதங்களின் உயர்ந்த நோக்கமாகக் கருதப்படுகிறது.

## வரலாறு
வச்ரசூசி உபநிடதம் நவீன யுகத்தில் பல பதிப்புகளில் வாழ்கிறது. உரையின் கையெழுத்துப் பிரதிகள் குடியேற்ற காலத்தில் கண்டுபிடிக்கப்பட்டு சேகரிக்கப்பட்டன. மேலும் 19-ஆம் நூற்றாண்டின் தொடக்கத்தில் வட இந்தியாவிலிருந்து கையெழுத்துப் பிரதிகளின் எட்டு பிரதிகளும் தென்னிந்தியாவிலிருந்து ஐந்து பிரதிகளும் கண்டறியப்பட்டன.பெரும்பாலான பதிப்புகள் சமசுகிருதத்தில் தேவநாகரி எழுத்திலும், இரண்டு தெலுங்கு மொழியிலும், பனை ஓலை கையெழுத்துப் பிரதி வடிவத்தில் இருந்தன. சில சேதமடைந்த நிலையில் இருந்தன. இந்த கையெழுத்துப் பிரதிகளுக்கு இடையே உரையில் வேறுபாடுகள் உள்ளன. ஆனால் கவனம் மற்றும் மைய செய்தி ஒன்றுதான்.

link=//upload.wikimedia.org/wikipedia/commons/thumb/d/d5/Vajrasuchi_Upanishad_sample_verses_1-3%2C_Samaveda%2C_Sanskrit%2C_Devanagari_script%2C_1728_CE_manuscript.jpg/280px-Vajrasuchi_Upanishad_sample_verses_1-3%2C_Samaveda%2C_Sanskrit%2C_Devanagari_script%2C_1728_CE_manuscript.jpg|thumb| வச்ரசூசி உபநிடதத்தின் ஆரம்ப வரிகள் (சமசுகிருதம், தேவநாகரி எழுத்து).
வச்ரசூசி உபநிடதத்தின் தேதி மற்றும் ஆசிரியர் பற்றி தெளிவாக இல்லை. 1800-களின் முற்பகுதியில் கண்டுபிடிக்கப்பட்ட கையெழுத்துப் பிரதிகளில் சங்கராச்சாரியாருக்கு உபநிடதம் கூறப்பட்டுள்ளது.ஆதி சங்கரர் என்றும் அழைக்கப்படும் சங்கராச்சாரியார் ஒரு அத்வைத வேதாந்த அறிஞர். ஆனால் மரியாதைக்குரிய வரலாற்று அறிஞர்களுக்கு நூல்களை அர்ப்பணித்து கற்பிக்கும் இந்திய பாரம்பரியத்தின் அடிப்படையில், ஆதி சங்கரருக்குக் கூறப்பட்ட நூல்கள் உண்மையில் 8 ஆம் நூற்றாண்டில் அவருக்காக இயற்றப்பட்டதா அல்லது 8 ஆம் நூற்றாண்டில் அவரால் இயற்றப்பட்டதா என்பது நிச்சயமற்றது. ஒருவேளை அவர் அப்போது வாழ்ந்திருக்கலாம்.

இந்த உரை சில சமயங்களில் வச்ரசூசிக உபநிடதம், வச்ர சூசிக உபநிடதம், வச்ரசூசி உபநிடதம், வச்ரசூசி உபநிடதம் மற்றும் வச்ரசூசிக உபநிடதம் எனப் பெயரிடப்படுகிறது. அனுமானுக்கு இராமனால் விவரிக்கப்பட்ட முக்திகா நியதியின் 108 உபநிடதங்களின் தெலுங்கு மொழித் தொகுப்பில், இது 36வது இடத்தில் பட்டியலிடப்பட்டுள்ளது.

## இதனையும் பார்க்கவும்

* ஈசா வாஸ்ய உபநிடதம்
## சான்றுகள்

### உசாத்துணை
*
*
*
*
*
*
*
* 
*
*
*
பகுப்பு:சமசுகிருத நூல்கள்
பகுப்பு:உபநிடதங்கள்
டெங்கில்

**டெங்கில்** (மலாய் மொழி: *Dengkil*; ஆங்கிலம்: *Dengkil*; சீனம்: 龙溪) என்பது மலேசியா, சிலாங்கூர் மாநிலத்தில் உள்ள ஒரு முக்கிம்; ஒரு நகரம். புத்ராஜெயா மற்றும் சைபர்ஜெயாவிற்கு அருகில், கோலாலம்பூரில் இருந்து 38 கி.மீ. தொலைவில் உள்ளது.

மலேசிய பல்லூடகப் பெருவழி; மற்றும் புத்ராஜெயா வளாகங்களுக்கு அருகில் உள்ளதால் அண்மைய காலங்களில் அபிரிதமான வளர்ச்சியைப் பெற்று வருகிறது. இந்த நகரத்திற்கு தெற்கில் சாலாக் திங்கி புது நகரம் உருவாக்கப்பட்டு உள்ளது.

## பொது
சிலாங்கூர் மாநிலத்தில், டெங்கில் பெரிய முக்கிம் ஆகும். இந்த நகரம் பத்து மலாய்க் கிராமங்கள்; ஒரு சீனர் புதிய கிராமம்; ஓர் இந்தியர் சமூகக் கிராமம் மற்றும் 82 பொது வீட்டு மனைத் திட்டங்களை உள்ளடக்கியது.

## வரலாறு

19-ஆம் நூற்றாண்டின் இறுதியில், ஈயச் சுரங்கத் தொழிலுக்கு பேர் பெற்ற இடமாக விளங்கியது. மலாயாவின் பல பகுதிகளில் இருந்து சீன மக்கள் இங்கு வந்தனர். அதே போல பல ரப்பர் தோட்டங்கள் தோற்றுவிக்கப் பட்டதால் கணிசமான அளவிற்குத் தமிழர்களும் குடிபெயர்ந்தனர். 

1950-களில், டெங்கில் புறநகர்ப் பகுதியில் உள்ள சீனர்கள் மலாயா கம்யூனிஸ்டு கட்சி உறுப்பினர்களுடன் தொடர்பு கொள்வதைத் தடுப்பதற்காக, பிரித்தானியக் காலனித்துவ அரசாங்கம், ஒரு புதிய கிராமத்தை நிறுவியது. அதன் பெயர் டெங்கில் புதிய கிராமம் (Dengkil New Village}. 

### கம்போங் பாரு டெங்கில்

இப்போது இந்தக் கிராமம் கம்போங் பாரு ஸ்ரீ டெங்கில் *(Kampung Baru Seri Dengkil)* என்று அழைக்கப்படுகிறது. பின்னர் இந்தக் கிராமம் பல சிறு கிராமங்களாக விரிவடைந்தது. அவை படிப்படியாக பல சீனக் கிராமங்களாக மாறின. டெங்கில் முன்பு ஒரு சீன கிராமமாகும். அதனால் அங்கு இன்னும் சீனத் தெரு அடையாளங்கள் உள்ளன.

## டெங்கில் தமிழ்ப்பள்ளிகள்

**[[சிப்பாங் மாவட்டம்|சிப்பாங் மாவட்டத்தின்]]** **டெங்கில்** பகுதியில் **3** தமிழ்ப்பள்ளிகள் உள்ளன. **452** மாணவர்கள் பயில்கிறார்கள். **52** ஆசிரியர்கள் பணிபுரிகிறார்கள். மலேசியக் கல்வியமைச்சு வெளியிட்ட 2020-ஆம் ஆண்டிற்கான புள்ளிவிவரங்கள். 

## மேற்கோள்கள்

## மேலும் காண்க
* சிப்பாங் மாவட்டம்
* சைபர்ஜெயா
* மலேசிய பல்லூடகப் பெருவழி
* புத்ராஜெயா

## வெளி இணைப்புகள்

பகுப்பு:மலேசிய நகரங்கள்‎
பகுப்பு:சிலாங்கூர் நகரங்கள்
2022 மிரான்சா தற்கொலை குண்டுவெடிப்பு

**2022 மிரான்சா தற்கொலை குண்டுவெடிப்பு** (*2022 Miranshah suicide bombing*) பாக்கித்தான் நாட்டின் கைபர் பக்துன்வா மாகாணம் வடக்கு வசீரிசுதான் நகரத்தில் நடந்த ஒரு தாக்குதலைக் குறிக்கிறது. 2022 ஆம் ஆண்டு மே மாதம் 15 ஆம் நாள் நடைபெற்ற இத்தாக்குதலில் மூன்று பாக்கித்தானிய இராணுவ வீரர்களும் மூன்று குழந்தைகளும் கொல்லப்பட்டனர். பாக்பட்டன் நகரத்தைச் சேர்ந்த 33 வயதான லான்சு அவில்தார் சுபைர் காதர், அரிபூரைச் சேர்ந்த 21 வயதான சிப்பாய் உசைர் அசுபர் மற்றும் முல்தானைச் சேர்ந்த 22 வயதான சிப்பாய் காசிம் மக்சூத் ஆகியோர் இத்தாக்குதலில் உயிர் இழந்த இராணுவ வீரர்கள் என பாக்கித்தானிய இராணுவத்தின் ஊடக விவகாரப் பிரிவினர் அடையாளம் கண்டுள்ளனர். மேலும் இத்தாக்குதலில் 11 வயது, எட்டு வயது மற்றும் நான்கு வயது குழந்தைகளும் இறந்து போனதாகவும் அவர்கள் தெரிவித்தனர்.

பாக்கித்தானிய உளவுத்துறை அமைப்புகள் தற்கொலை குண்டுதாரி மற்றும் அவரது ஆதரவாளர்கள் பற்றி அறிய விசாரணை நடத்தினர்.

தற்கொலைத் தாக்குதலுக்கு கண்டனம் தெரிவித்த பிரதமர் சேபாசு செரீப், "அப்பாவி குழந்தைகளைக் கொன்றவர்கள் இசுலாம் மற்றும் மனிதநேயம் இரண்டிற்கும் எதிரிகள்" என்று குறிப்பிட்டுள்ளார். இழந்த உயிர்கள் குறித்து அவர் வருத்தம் தெரிவித்தார். சர்கில் மேமனும் இந்தத் தாக்குதலைக் கண்டித்து பகிரங்க அறிக்கை ஒன்றை வெளியிட்டார்.

## மேற்கோள்கள்


பகுப்பு:பாக்கித்தான்
பகுப்பு:2022 நிகழ்வுகள்
வேணு நாகவல்லி

**வேணு நாகவல்லி** (*Venu Nagavally*, ; (16 ஏப்ரல் 1949 – 10 செப்டம்பர் 2010) ஒரு இந்திய திரைப்பட நடிகரும், திரைக்கதை எழுத்தாளரும், திரைப்பட இயக்குநரும் ஆவார். மலையாளத் திரைப்படத்துறையில் இவர் செய்த பணியின் மூலம் பிரபலமானவர்.

இவர் 12 திரைப்படங்களை இயக்கியுள்ளார். எழுத்தாளரும், திரைப்பட விமர்சகரும், அனைத்திந்திய வானொலி நிலைய ஒலிபரப்பாளருமான
நாகவல்லி ஆர். எஸ். குருப் என்பவரின் மகன் ஆவார்.

வேணு ஏறத்தாழ 50 திரைப்படங்களில் நடித்துள்ளார். இவர் இயக்கத்தில் 1986-இல் வெளியான சுகமோ தேவி, 1987-இல் வெளியான  *சர்வகலாசாலை*, 1990-இல் வெளியான *[[லால்சலாம்]]*, *ஏய் ஆட்டோ* (1990) மற்றும் 1991-இல் *கிலுக்கம்* (1991) ஆகிய திரைப்பட வணிக ரீதியாக வெற்றிகரமான திரைக்கதைகளாக அமைந்தன.

## இறப்பு
2010 செப்டம்பர் 9ம் தேதி திருவனந்தபுரத்தில் வேணு நாகவல்லி காலமானார்.

## மேற்கோள்கள்

## வெளி இணைப்புகள்
*http://en.msidb.org/displayProfile.php?category=actors&artist=Venu%20Nagavally&limit=59
*

பகுப்பு:மலையாளத் திரைப்பட இயக்குநர்கள்
பகுப்பு:2010 இறப்புகள்
பகுப்பு:1949 பிறப்புகள்
பகுப்பு:மலையாளத் திரைப்பட நடிகர்கள்
பகுப்பு:மலையாளத் தொலைக்காட்சி நடிகர்கள்
பிரிவினை கொடுமைகள் நினைவு நாள்

**பிரிவினை கொடுமைகள் நினைவு தினம்** என்பது இந்தியாவில் ஆகத்து 14  அன்று கடைப்பிடிக்கப்படும் ஒரு தேசிய நினைவு நாளாகும். இதனை 2021 இல் இந்தியப் பிரதமர் நரேந்திர மோடி முதன்முதலில் அறிவித்தார். இந்தியப் பிரிவினையின் போது பல இலட்சக்கணக்கான மக்கள் புலம்பெயர்ந்த போது, பல கொடுமைகள் அனுபவித்து, உயிர் இழந்த மக்களுக்காக நினைவுகூறும் நாளாகும்.  இந்தியப் பிரிவினையின் போது, பிரிக்கப்பட்ட பஞ்சாப் மாகாணத்தில் மட்டும் சுமார் 12 மில்லியன் மக்கள் புலம்பெயர்ந்தனர். மேலும் இந்தியத் துணைக்கண்டம் முழுவதும் 20 மில்லியன் மக்கள் இடம்பெயர்ந்தனர்.

சமூகப் பிளவுகள், ஒற்றுமையின்மை ஆகியவற்றை அகற்றி, ஒற்றுமை, சமூக நல்லிணக்கம் மற்றும் மக்கள் அதிகாரம் ஆகியவற்றின் உணர்வை மேலும் வலுப்படுத்த வேண்டியதன் அவசியத்தை இந்தியர்களுக்கு நினைவூட்டுவதை *பிரிவினை கொடுமைகள் நினவு நாள்* நோக்கமாகக் கொண்டுள்ளது.

இந்தியப் பிரிவினையால் 10 முதல் 20 மில்லியன் மக்கள் இடம்பெயர்ந்தனர் மற்றும் 2 இலட்சம் முதல் 2 மில்லியன் மக்கள் இறந்தனர். இறப்பு எண்ணிக்கை 200,000 முதல் 2 மில்லியன் வரையிலான புள்ளிவிவரங்களுடன் சர்ச்சைக்குரியதாக உள்ளது.

பிரிவினை கொடுமைகள் என்பது  பிரித்தானிய இந்தியாவின் பகுதிகளில் நடைபெற்றது. ஆகஸ்டு, 1947 ஆம் ஆண்டு இந்தியப்பிரிவினையின் போது இந்தியர்கள் அடைந்த துன்பங்கள் மற்றும் தியாகங்களை தேசத்திற்கு நினைவூட்டுவதற்காக ஆண்டுதோறும் ஆகஸ்டு 14-ஆம் நாள் பிரிவினை கொடுமைகள் நினைவு நாளாக நினைவுகூரப்படும் என்று 14 ஆகஸ்ட் 2021 அன்று பிரதமர் நரேந்திர மோடி அறிவித்தார்.

14 ஆகஸ்டு 2021 அன்று, பிரதமர் நரேந்திர மோடி, "பிரிவினையின் வலிகளை ஒருபோதும் மறக்க முடியாது. இலட்சக்கணக்கான நமது சகோதரிகள் மற்றும் சகோதரர்கள் இடம்பெயர்ந்தனர் மற்றும் மனமில்லாத வெறுப்பு மற்றும் வன்முறையால் பலர் உயிரிழந்துள்ளனர். நமது மக்களின் போராட்டங்கள் மற்றும் தியாகங்களின் நினைவாக, ஆகஸ்ட் 14 ஆம் தேதி பிரிவினை கொடுமை நினைவு நாளாக கடைப்பிடிக்கப்படும். பிரிவினை திகில் நினைவு நாள் சமூக பிளவுகள், ஒற்றுமையின்மை ஆகியவற்றின் நஞ்சை அகற்றி ஒற்றுமை, சமூக நல்லிணக்கம் மற்றும் மக்கள் அதிகாரம் ஆகியவற்றின் உணர்வை மேலும் வலுப்படுத்த வேண்டியதன் அவசியத்தை நமக்கு நினைவூட்டும்."[11]

2022 ஆம் ஆண்டில், "லாகூர் மற்றும் அமிர்தசரஸில் உள்ள இடிந்த கட்டிடங்களின் பதாகைகள் அடங்கிய ஒரு கண்காட்சியை தில்லி மெட்ரோவில் அமைத்து பிரிவினை திகில் நினைவு நாள் கொண்டாடப்பட்டது.

## குறிப்புகள்
 

## மேற்கோள்கள்

பகுப்பு:இந்தியாவின் சிறப்பு நாட்கள்
பகுப்பு:இந்திய விடுதலைப் போராட்டம்
பகுப்பு:இந்திய தேசிய தினங்கள்
தப்லாசு விசிறிவால்

**தப்லாசு விசிறிவால்** (T*ablas fantail*)(*ரைபிதுரா சௌலி*) என்பது பிலிப்பீன்சில் உள்ள தப்லாஸ் தீவில் காணப்படும் விசிறிவால் குருவிச் சிற்றினம் ஆகும். இது இங்கு மட்டும் காணப்படும் அகணிய உயிரி ஆகும். சமீப காலம் வரை, இது நீலத்தலை விசிறிவால் மற்றும் விசயன் விசிறிவால் ஆகியவற்றுடன் குறிப்பிட்ட சிற்றினமாகக் கருதப்பட்டது. இது வாழ்விட இழப்பால் அச்சுறுத்தப்படுகிறது.

## விளக்கம்
ஈபேர்டு இதனை "தப்லாசில் உள்ள தாழ்வான காடுகளின் காணப்படும் நடுத்தர அளவிலான, நீண்ட வால் பறவை எனவும், தலை, மார்பு, முதுகு மற்றும் தோளில் மந்தமான நீலம், மார்பு மற்றும் தலைப்பகுதிகளில் வெளிர் நீல நிற கோடுகளுடன் காணப்படும் பறவை எனவும், பருத்த வயிற்றுடன், கீழ் முதுகு, தொடை, வெளிப்புற வால் இறகுகள் மற்றும் இறக்கை மற்றும் கருமையான இறக்கை விளிம்பு மற்றும் கருமையான மத்திய வால் இறகுகளுடன் காணப்படும் பறவை எனவும், உணவு தேடும் போது வாலினை விசிறிக் கொண்டிருக்கும்” எனவும் தெரிவிக்கின்றது. இதனுடைய குரல் இடைவெளியில் கொடுக்கப்பட்ட ஒற்றை நாசி "ஜெப்" குறிப்புகளை உள்ளடக்கியது.

இது நீலத்தலை விசிறிவால் மற்றும் விசயன் விசிறிவால் ஆகியவற்றிலிருந்து அடர் பழுப்பு நிற வயிற்றின் காரணமாக வேறுபடுகிறது.

## வாழ்விடம் மற்றும் பாதுகாப்பு நிலை
இந்த இனம் வெப்பமண்டல ஈரமான தாழ் நில முதன்மை காடுகளில் முதிர்ந்த மூடிய-விதான காடுகளில் வாழ்கின்றன. இதன் நெருங்கிய உறவினர்களான நீலத்தலை விசிறிவால் மற்றும் விசயன் விசிறிவால் ஆகியவற்றுடன் ஒப்பிடும்போது இதன் வாழ்விடம் தொந்தரவுகளைத் தாங்கும் திறன் குறைவாக இருப்பதாக நம்பப்படுகிறது.

பன்னாட்டு இயற்கைப் பாதுகாப்புச் சங்கத்தின்  செம்பட்டியல், 2,500 முதல் 9,999 வயது முதிர்ந்த குருவிகள் உள்ளதாகவும், இந்த பறவை அழிவாய்ப்பு இனமாக உள்ளதாக வகைப்படுத்துகிறது. இந்த சிற்றினத்தின் முக்கிய அச்சுறுத்தல், சட்டப்பூர்வ மற்றும் சட்டவிரோத மரங்களை வெட்டுவதன் விளைவாக வாழ்விட இழப்பு மற்றும் வெட்டுதல் மற்றும் எரித்தல் மற்றும் பிற முறைகள் மூலம் விளைநிலங்களாக மாற்றப்படுவதாலும் நிகழ்கிறது.

தற்சமயம் இந்த இனம் சார்ந்த பாதுகாப்பு திட்டங்கள் எதுவும் நடைபெறவில்லை. ஆனால் பாதுகாப்பு நடவடிக்கைகள் முன்மொழியப்பட்டதில், வாழ்விடத்தையும் மக்கள்தொகையையும் நன்கு புரிந்துகொள்வதற்காக அதிக கணக்கெடுப்புகளும் இதில் அடங்கும். இந்த சிற்றினத்தின் சுயவிவரத்தை உயர்த்துவதற்கும் உள்ளூர் மக்களுக்குப் பெருமையை ஊட்டுவதற்கும் கல்வி மற்றும் விழிப்புணர்வு பிரச்சாரங்களைத் தொடங்குதல் வேண்டும். மீதமுள்ள காடுகளைப் பாதுகாப்பதற்கான நடவடிக்கைகளும் காடு மறுவுறுவாக்க வளர்ப்பதற்கான சாத்தியக்கூறுகளை மதிப்பிடுதல் உடனடித் தேவையாக உள்ளது.

## மேற்கோள்கள்

* சான்செஸ்-கோன்சாலஸ், LA மற்றும் RG மொய்ல். 2011. பிலிப்பைன்ஸ் ஃபேன்டைல்ஸில் உள்ள மூலக்கூறு முறையான மற்றும் இனங்கள் வரம்புகள் (Aves: Rhipidura). மூலக்கூறு பைலோஜெனெடிக்ஸ் மற்றும் எவல்யூஷன் 61: 290-299.

## வெளி இணைப்புகள்

* ADW இல் படம் 

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:விசிறிவால்
ஜோஷி

**ஜோஷி**  (*Joshiy*) ஓர் இந்திய திரைப்பட இயக்குநர் மற்றும் தயாரிப்பாளர் ஆவார். இவர் 
கேரள மாநிலம்,
திருவனந்தபுரம் மாவட்டம்,
வர்க்கலை எனும் ஊரில் பிறந்தார். முக்கியமாக இவர் மலையாள சினிமாவில் பணியாற்றியவர்.

இவர் 1978 ம் ஆண்டு வெளியான *டைகர் சலீம்* என்ற மலையாளத் திரைப்படத்தை இயக்கியதின் மூலம் திரையுலகில் அறிமுகமானார். இவர் 80 திற்கும் அதிகமான திரைப்படங்களை இயக்கியுள்ளார்.

இவர் சில இந்தி, தமிழ், தெலுங்கு மற்றும் கன்னட மொழித் திரைப்படங்களையும் இயக்கியுள்ளார்.

ஆரம்பகாலத்தில், இவரது திரைத்துறை வாழ்க்கையில், ராஜேஷ் கன்னா மற்றும் தர்மேந்திரா நடித்து 1984 ல் வெளியான *தர்ம் அவ்ர் கானூன்* எனும் திரைப்படத்தை இயக்கியதின் மூலம் இவர் தேசிய அளவில் புகழ்பெற தொடங்கினார்.

## தனிப்பட்ட வாழ்க்கை
ஜோஷி சிந்து என்பவரை மணந்தார்.  தம்பதியருக்கு அபிலாஷ் என்ற மகனும், ஐஸ்வர்யா என்ற மகளும் ஆவர், இதில் மகள் ஐஸ்வர்யா ஜூலை 2011 இல் சென்னையில் நடந்த ஓர் கார் விபத்தில் இறந்தார்.

## மேற்கோள்கள்

## புற இணைப்புகள்
*

பகுப்பு:மலையாளத் திரைப்பட இயக்குநர்கள்
பகுப்பு:1952 பிறப்புகள்
பகுப்பு:வாழும் மக்கள்
சாலாக் திங்கி

**சாலாக் திங்கி** (மலாய் மொழி: *Salak Tinggi*; ஆங்கிலம்: *Salak Tinggi*; சீனம்: 沙拉丁宜) என்பது மலேசியா, சிலாங்கூர், சிப்பாங் மாவட்டத்தில் உள்ள ஒரு சிறு நகரம். 

கோலாலம்பூர் பன்னாட்டு வானூர்தி நிலையத்தில் இருந்து 13 கி.மீ.; கோலாலம்பூர் மாநகரில் இருந்து 53 கி.மீ. சிரம்பான் மாநகரில் இருந்து 37 கி.மீ. தொலைவில் உள்ளது. வானூர்தி நிலையத்திற்கு அருகாமையில் இருப்பதால், சாலாக் திங்கி நகரத்தை ‘வானூர்தி நிலைய நகரம்’ *(Airport City)* என்றும் அழைப்பதும் உண்டு. 

## பொது

இந்த நகரம் நெகிரி செம்பிலான் மாநிலத்தின் நீலாய் நகரில் இருந்து கோலாலம்பூர் பன்னாட்டு வானூர்தி நிலையத்திற்கு செல்லும் வழியில் உள்ளது. சிப்பாங் மாவட்டத்தின் நிர்வாக மையம் இந்த நகரில்தான் அமைக்கப்பட்டு உள்ளது.

1970-ஆம் ஆண்டுகளில் சாலாக் திங்கி நகரம் ஓர் ஒதுக்குப் புறமான கிராமமாக இருந்தது. நிறைய ரப்பர் தோட்டங்கள் இருந்தன. அது ஒரு காட்டுப் பகுதியில் இருந்ததால் மக்கள் நடமாட்டம் மிகவும் குறைவாகவே இருந்தது. 

### பண்டார் பாரு சாலாக் திங்கி

1990-களில், புத்ராஜெயா; சைபர்ஜெயா; மலேசிய பல்லூடகப் பெருவழி; கோலாலம்பூர் பன்னாட்டு வானூர்தி நிலையம் போன்ற நவீனத் தளங்கள் உருவானதும் சாலாக் திங்கி நகரம் மிகவும் பிரபலமானது. 

இப்போது பண்டார் பாரு சாலாக் திங்கி *(Bandar Baru Salak Tinggi)* என்று அழைக்கப் படுகிறது. கோலாலம்பூர் பன்னாட்டு வானூர்தி நிலையத்தில் பணிபுரிபவர்கள் பலர் இந்த நகரில் தங்கி உள்ளனர்.

## மேற்கோள்கள்

## மேலும் காண்க

* சிப்பாங் மாவட்டம்
* சைபர்ஜெயா
* கோலாலம்பூர் பன்னாட்டு வானூர்தி நிலையம்

## வெளி இணைப்புகள்
*Sepang F1 Circuit Official Website
*Sepang Municipal Council website 
*Kuala Lumpur International Airport

பகுப்பு:மலேசிய நகரங்கள்‎
பகுப்பு:சிலாங்கூர் நகரங்கள்
தேசிய ஒருமைப்பாட்டு நாள்

**தேசிய ஒருமைப்பாட்டு நாள்** (National Unity Day;  , ISO : ) என்பது இந்தியாவில் அக்டோபர் 31 அன்று கொண்டாடப்படுகிறது. இது 2014-ல் இந்திய அரசால் அறிமுகப்படுத்தப்பட்டு நாடுமுழுவதும் கொண்டாடப்படுகிறது. இந்தியாவின் அரசியல் ஒருங்கிணைப்பில் முக்கிய பங்காற்றிய சர்தார் வல்லபாய் படேலின் பிறந்தநாளைக் குறிக்கும் வகையில் இந்த நாள் கொண்டாடப்படுகிறது.

## குறிக்கோளும் உறுதிமொழியும்
இந்திய உள்துறை அமைச்சகத்தின் தேசிய ஒருமைப்பாட்டு நாளிற்கான அதிகாரப்பூர்வ அறிக்கை ஒன்றினை வெளியிட்டுள்ளது. இதன்படி, " நம் நாட்டின் ஒற்றுமை, ஒருமைப்பாடு மற்றும் பாதுகாப்பிற்கான உண்மையான மற்றும் சாத்தியமான அச்சுறுத்தல்களைத் தாங்குவதற்கும் நமது தேசத்தின் உள்ளார்ந்த வலிமை மற்றும் மேம்பாட்டினை உறுதிப்படுத்த ஒரு வாய்ப்பை இந்நாள் வழங்கும்" என்பதாகும்.

இன்றைய நாளில், அரசு அலுவலகங்களில் இந்த உறுதிமொழி ஏற்றுக்கொள்ளப்படுகிறது:

## மேற்கோள்கள்


## வெளி இணைப்புகள்

* 

பகுப்பு:Infobox holiday fixed day (2)
பகுப்பு:இந்தியாவின் சிறப்பு நாட்கள்
பகுப்பு:அக்டோபர் சிறப்பு நாட்கள்
பகுப்பு:மோதி ஆட்சியின் திட்டங்கள்
பகுப்பு:வல்லபாய் படேல் நினைவிடங்கள்
சர்தார் வல்லபாய் படேல் சதுக்கம்

**சர்தார் வல்லபாய் படேல் சதுக்கம்** (*Sardar Vallabhbhai Patel Chowk*) என்பது இந்தியாவின் உத்தரப் பிரதேசம், பிரதாப்கார், கத்ரா குலாப் சிங்  பகுதியில் அமைந்துள்ள இடம் ஆகும்.

## நிலக்குறியீடு
சர்தார் வல்லபாய் படேலின் சிலை இந்த சதுக்கத்தில் அமைக்கப்பட்டுள்ளது.

## மேற்கோள்கள்

பகுப்பு:உத்தரப் பிரதேசம்
பகுப்பு:வல்லபாய் படேல் நினைவிடங்கள்
ஏ. சகுந்தலா

**ஏ. சகுந்தலா** தமிழ்த் திரைப்பட நடிகையாவார். தமிழ்த் திரைப்பட நடிகர் பி. யு. சின்னப்பா இவரின் கணவராவார். பிருத்விராஜன் திரைப்படத்தில் பி. யு. சின்னப்பா பிருத்விராஜனாகவும், சகுந்தலா சம்யுக்தையாகவும் நடித்தனர். அதன்பிறகு, 1944 ஆம் ஆண்டில் திருமணம் செய்துகொண்டனர். இந்த இணையருக்கு ராஜ் பகதூர் எனும் மகன் இருந்தார்.

மனோன்மணி , பிருத்விராஜன் , வேணுகானம், சக்திமாயா,கோகிலவாணி ஆகியன ஏ. சகுந்தலா நடித்த திரைப்படங்களாகும்.

## மேற்கோள்கள்

## உசாத்துணை
* பக்கம் எண்: 276, அஜயன் பாலா எழுதிய *தமிழ் சினிமா வரலாறு - பாகம் 1, 1916-1947* நூல் (முதற் பதிப்பு, டிசம்பர் 2019; வெளியீடு: பாலுமகேந்திரா நூலகம் & நாதன் பதிப்பகம், சென்னை - 93.)

பகுப்பு:தமிழ்த் திரைப்பட நடிகைகள்
கொத்தங்குடி ஊராட்சி (கும்பகோணம்)

**கொத்தங்குடி ஊராட்சி**, தமிழ்நாட்டின் தஞ்சாவூர் மாவட்டத்தில் உள்ள கும்பகோணம் ஊராட்சி ஒன்றியத்தில் அமைந்துள்ளது. இந்த ஊராட்சி, கும்பகோணம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2664 ஆகும். இவர்களில் பெண்கள் 1331 பேரும் ஆண்கள் 1333  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# குடிதாங்கி
# தட்டிமால்
# கொத்தங்குடி

## சான்றுகள்

பகுப்பு:தஞ்சாவூர் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
சகுந்தலா (பக்கவழி நெறிப்படுத்துதல்)

சகுந்தலா என்பது கீழ்வருபவற்றைக் குறிக்கலாம். 

## கலை
* சகுந்தலா - மகாபாரதத்தில் உள்ள ஒரு கதாப்பாத்திரம்
* அபிஞான சாகுந்தலம் -  காளிதாசரால் இயற்றப்பட்ட சமசுகிருத மொழி நாடக நூல்
* சகுந்தலை (திரைப்படம்) - 1940 ஆம் ஆண்டு வெளிவந்த தமிழ்த் திரைப்படம்

## மக்கள்
* ஏ. சகுந்தலா - நடிகை (நடிகர் பி. யு. சின்னப்பாவின் மனைவி)
* ஜி. சகுந்தலா (19 ஆகத்து 1932 - 8 நவம்பர் 2004) - நடிகை (மந்திரி குமாரி பட நடிகை)
* அ. சகுந்தலா - நடிகை (சிஐடி சகுந்தலா என வழங்கப்பட்டவர்)
* தெலுங்கானா சகுந்தலா (9 சூன் 1951 - 14 சூன் 2014) - தூள் படத்தில் சொர்ணாக்கா கதாப்பாத்திரத்தில் நடித்தவர்
* சகுந்தலா பார்னே - இந்தியப் பாடகர், எழுத்தாளர், வானொலி அறிவிப்பாளர்
* சகுந்தலா நாயர் (1926 -  )- இந்திய அரசியல்வாதி
* சகுந்தலா தேவி (4 நவம்பர் 1929 - 21 ஏப்ரல் 2013) - இந்தியக் கணித மேதை
* சகுந்தலா பகத் (6 பிப்ரவரி 1933 - 14 அக்டோபர் 2012) - இந்தியாவின் முதலாவது கட்டடப் பொறியாளர்
* சகுந்தலா மஜூம்தார் (1964 -  ) - இந்திய விலங்குகள் நல ஆர்வலர்
இயந்திரா இந்தியா

**இயந்திரா இந்தியா லிமிடெட்** (**Yantra India**)  இந்திய அரசுக்கு சொந்தமான பொதுத்துறை நிறுவ்னம் ஆகும்.  இது இந்திய இராணுவத்திற்கு குறிப்பாக இந்தியத் தரைப்படைக்கு தேவையான வெடி மருந்துகள், அனைத்து வகை துப்பாக்கிகள், கவச வாகனங்கள், எஃகு & இரும்பு வார்ப்படங்கள் மற்றும் மற்றும் பினகா போன்ற ஏவுகணைகளை உற்பத்தி செய்கிறது. இதனை தலைமையகம் நாக்பூரில் உள்ளது. இயந்திரா இந்தியா நிறுவனத்தின் கீழ்கண்ட படைக்கல உற்பத்தி தொழிற்சாலைகள் செயல்படுகிறது. அவைகள்:

# திண் ஊர்தி தொழிற்சாலை, ஆவடி, திருவள்ளூர் மாவட்டம்  
# துப்பாக்கித் தொழிற்சாலை, திருவெறும்பூர், திருச்சிராப்பள்ளி  மாவட்டம்
# வெடிமருந்து தொழிற்சாலை அருவங்காடு, நீலகிரி மாவட்டம் 
# படைக்கல தொழிற்சாலை, பூசாவல்,  மகாராட்டிரா
# படைக்கல தொழிற்சாலை, அம்பர்நாத், மகாராட்டிரா
# படைக்கல தொழிற்சாலை டம் டம், மேற்கு வங்காளம்
# படைக்கல தொழிற்சாலை முராத் நகர், உத்தரப் பிரதேசம் 
#  படைக்கல தொழிற்சாலை கட்னி, மத்தியப் பிரதேசம் 
# உலோகம் & எஃகு வார்பட தொழிற்சாலை ஜபல்பூர், மத்தியப் பிரதேசம்

## மேற்கோள்கள்

பகுப்பு:இந்திய பாதுகாப்பு அமைச்சகம்
பகுப்பு:இந்திய படைத்துறை
பகுப்பு:இந்தியாவின் பாதுகாப்பு ஆய்வு நிறுவனங்கள்
பகுப்பு:இந்திய அரசுத்துறை நிறுவனங்கள்
நிர்பான்

**நிர்பான்** (*Nirban*) அல்லது நிர்வான் அல்லது நர்பன் என்பது **ராஜஸ்தானில்** அஜ்மீரின் பிருத்திவிராச் செளகானுடன் நெருக்கமாக இருந்த ராஜபுத்திரர்களின் குலமாகும்.

**நிர்பான்** (அல்லது **நிர்வான்** ) என்பது அல்வார் ஜான்புரி அரியானாவின் யதுவன்ஷி அகிர் கோத்திரம்ஆகும். நிர்பானின் சில கிராமங்கள் மசார்பூர், பட்டோடிக்கு அருகிலுள்ள குனி தௌல்தாபாத் ,  பட்டோடி, குலியாரா, பாலக் நோஷெர், செலானா மற்றும் தில்லியின் சமய்பூர், பட்லி மற்றும் ஹைதுர்பூர் கிராமங்களில், பப்ராவத் நஜாப்கர் தில்லி, பௌலாத்பூர், அல்வார் ஆகியன.

## மேலும் பார்க்கவும்

* நந்தவன்ஷி
* சிக்லிகர்

## மேற்கோள்கள்


பகுப்பு:அரியானா
பகுப்பு:இனங்கள்
அகிர் போரிச்சா

**அகிர் போரிச்சா** (*Ahir Boricha*) என்பவர்கள் இந்தியாவின் குஜராத் மாநிலத்தில் காணப்படும் அகிர் சாதியின் ஒரு பிரிவினர் ஆவர்.

## தோற்றம்
போரிச்சாக்கள் கச்சு போரிச்சா பகுதியிலிருந்து தங்கள் பெயரைப் பெற்றனர். இப்பகுதி இவர்களின் தாயகமாக இருந்தது. இவர்கள் வறட்சியின் காரணமாக ஜாம்நகர் மாவட்டத்திற்குக் குடிபெயர்ந்தனர். மரபுகளின்படி, போரிச்சா என்ற வார்த்தைக்கு மதிப்புள்ளவர்கள் என்று பொருள். ஜாம்நகர் மாவட்டம் ஜோடியா வட்டம், கச்சு மாவட்டம், ராஜ்கோட் மாவட்டத்தில் உள்ள மோர்வி மற்றும் ஜுனாகத் மாவட்டத்திலும் தற்போது இச்சமூகத்தினர் காணப்படுகின்றனர். இந்த குழுவினர் குசராத்தில் காணப்படும் அகிர் சமூகத்தின் நான்கு துணைக் குழுக்களில் ஒன்றாகும். இந்த சமூகம் இன்றும் குசராத்தி மற்றும் குச்சி மொழி பேசுகிறது.

போரிச்சாக்கள் இந்துக்கள் ஆவர். இவர்கள் இராமர், சிவன், பிள்ளையார், கிருட்டிணன் மற்றும் லட்சுமி போன்ற இந்து கடவுள்களையும் தெய்வங்களையும் வழிபடுகின்றனர்.

## மேற்கோள்கள்

## வெளி இணைப்புகள்
# மெஹுல் பொரிச்சா

பகுப்பு:இனங்கள்
துக்ரன்

**துக்ரன்** (*Thukran*) அல்லது **தக்ரன்** என்பது யதுவன்சி அகிர் கோத்திரமாகும். இந்த இனக் குழுவினர் அரியானா, ராஜஸ்தான், தில்லி, உத்தரப் பிரதேசம் உள்ளிட்டப் பகுதிகளில் காணப்படுகின்றனர்.

## மேற்கோள்கள்


பகுப்பு:இனங்கள்
டம் டம்

**டம் டம்** (**Dum Dum**), இந்தியாவின் மேற்கு வ்ங்க மாநிலத்தின் வடக்கு 24 பர்கனா மாவட்டத்திலுள்ள நகராட்சி ஆகும். இது கொல்கத்தா மாநகர வளர்ச்சி குழுமத்தின் பரப்பளவில் உள்ளது. இது கொல்கத்தாவிற்கு வடகிழக்கே 15 கிலோ மீட்டர் தொலைவில் உள்ளது. இங்கு நேதாஜி சுபாசு சந்திரபோசு பன்னாட்டு வானூர்தி நிலையம் உள்ளது. கொல்கத்தா மெட்ரோ டம் டம் நகரத்துடன் இணைக்கிறது. தேசிய நெடுஞ்சாலை எண் 12 டம் டம் வழியாகச் செல்கிறது. இங்கு டம் டம் மத்திய சிறைச்சாலை உள்ளது. டம் டம் பாசறை தொடருந்து நிலையம் இந்நகரத்தில் அமைந்துள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 9.23 எக்டேர் பரப்பளவு கொண்ட இந்நகரத்தின் மக்கள் தொகை 1,14,786 ஆகும். அதில் ஆண்கள் 58,566 (51%) மற்றும் பெண்கள் 56,220 (49%) ஆக உள்ளனர். பாலின விகிதம் 1000 ஆண்களுக்கு 960 பெண்கள் வீதம் உள்ளனர். 6 வயதிற்குட்பட்ட குழந்தைகள் 8,259 ஆகவுள்ளனர். எழுத்தறிவு 91.99% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 8269 மற்றும் 508 ஆகவுள்ளனர்.
## பொருளாதாரம்
 
டம் டம் நகரத்தில் இயந்திரா இந்தியாவின் இராணுவ ஆயுதங்கள் தயாரிக்கும் தொழிற்சாலை உள்ளது.

## மேற்கோள்கள்

## வெளி இணைப்புகள்

* 
* Kolkata Airport (CCU)

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பகுப்பு:வடக்கு 24 பர்கனா மாவட்டம்
முராத் நகர்

**முராத்நகர்** (**Muradnagar**) இந்தியாவின் மேற்கு உத்தரப் பிரதேசத்தின் மேற்கில் அமைந்த  காசியாபாத் மாவட்டத்தில் உள்ள நகராட்சி ஆகும். இந்நகரம் காசியாபாத்திலிருந்து 22 கிலோ மீட்டர் தொலைவிலும், தில்லியிலிருந்து 55 கிலோ மீட்டர் தொலைவிலும் உள்ளது.   இந்நகரத்தில் இயந்திரா இந்தியாவின் இராணுவப் படைக்கலத் தொழிற்சாலை உள்ளது. 

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 1058 வீடுகளும், 25 வார்டுகளும் கொண்ட முராத் நகர் நகராட்சியின்  மக்கள் தொகை 95,208 ஆகும். அதில் ஆண்கள் 50,271 மற்றும் பெண்கள் 44,937  ஆக உள்ளனர். பாலின விகிதம் 1000 ஆண்களுக்கு 894 பெண்கள் வீதம் உள்ளனர். 6 வயதிற்குட்பட்ட குழந்தைகள் 14,745 ஆகவுள்ளனர். எழுத்தறிவு 73.6% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே  10,212 மற்றும் 6 ஆகவுள்ளனர்.

## மேற்கோள்கள்

பகுப்பு:காசியாபாத் மாவட்டம், இந்தியா
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
தங்கடி விமான அருங்காட்சியகம்

**தங்கடி விமான அருங்காட்சியகம்** (*Aircraft Museum Dhangadhi*) நேபாள நாட்டின் காத்மாண்டுவிற்கு மேற்கே 500 கிமீ தொலைவில் உள்ள தங்கடி நகரத்தில் அமைந்துள்ளது. முன்னாள் நேபாள விமானி பெட் உப்ரேட்டி மற்றும் அவரது அறக்கட்டளையால் 2014 ஆம் ஆண்டு செப்டம்பர் மாதம் 17 ஆம் தேதியன்று நேபாளத்தின் முதல் விமான அருங்காட்சியகமாக இது நிறுவப்பட்டது. அருங்காட்சியகம் செயலிழந்த ஃபோக்கர்-100 விமானத்தின் உள்ளே உள்ளது.  35.53 மீட்டர் நீளம் கொண்ட இவ்விமானம் 2008 ஆம் ஆண்டு மூடப்படும் வரை காசுமிக் ஏர் விமான நிறுவனம் மூலம் இயக்கப்பட்டது. அருங்காட்சியகத்தில் சுமார் 200 சிறு வணிக விமானங்கள் மற்றும் போர் விமானங்கள் காட்சிக்கு வைக்கப்பட்டுள்ளன. நுண்படிவ விமானங்களுடன், வான்வழி புகைப்பட தொகுப்பு மற்றும் விமானியறை சிற்றுண்டியகம் போன்ற வசதிகளும் உள்ளன. அருங்காட்சியகத்தின் வருவாய் புற்றுநோயாளிகளுக்கு உதவப் பயன்படுத்தப்படுகிறது. இரண்டாவது அருங்காட்சியகமான வான்பயணவியல் அருங்காட்சியகம் தங்கடி விமான அருங்காட்சியகத்தின் வெற்றியைத் தொடர்ந்து நேபாளத்தின் தலைநகரான காத்மாண்டுவில் 2017 ஆம் ஆண்டு பெட் உப்ரேட்டி அறக்கட்டளையால் நிறுவப்பட்டது.
## மேற்கோள்கள்


பகுப்பு:நேபாளம்
பகுப்பு:நேபாளத்தில் சுற்றுலாத்துறை
விசயன் விசிறிவால்

**விசயன் விசிறிவால்** (*Visayan fantail*)(*ரைபிதுரா அல்பிவென்ட்ரிசு*) என்பது பிலிப்பீன்சில் உள்ள நீக்ரோஸ், பனாய், குய்மராஸ், மஸ்பேட் மற்றும் டிகாவோ தீவுகளில் உள்ள ஒரு விசிறிவால் சிற்றினம் ஆகும். சமீப காலம் வரை, இது நீலத் தலை விசிறிவால் மற்றும் தப்லாசு விசிறிவால் ஆகியவற்றுடன் ஒத்த சிற்றினமாகக் கருதப்பட்டது.

## விளக்கம்
ஈபேர்டு இந்தப் பறவையினை "நடுத்தர அளவிலான, நீண்ட வால் கொண்ட காடுகளில் காணப்படும் பறவை என்றும், தலை, மார்பு, முதுகு மற்றும் தோளில் மந்தமான நீல நிறமும், மார்பு மற்றும் தலைப்பகுதியில் வெளிர் நீல நிற கோடுகளுடனும், வெள்ளை வயிறு மற்றும் கீழ் முதுகு, வெளிப்புற வால் இறகுகள் மற்றும் இறக்கை, இருண்ட மத்திய வால் இறகுகள் மற்றும் இறக்கையின் இருண்ட விளிம்புடன் காணப்படும்” எனக் கூறுகிறது. உணவு தேடும் போது பெரும்பாலும் ஆண் பறவைகள் வாலினை விசிறிபோல ஆட்டுகின்றன. கறுப்புத் தலையுடைய மொனார்க்கைப் போன்று இவை செம்பழுப்பு தொடையினையும் வாலினையும் கொண்டுள்ளன. குரல் என்பது ஒரு ஒற்றை, நாசி "ஜெப்" குறிப்பு இடைவெளியில் கொடுக்கப்பட்ட அல்லது விரைவான தொடராக வேகப்படுத்தப்படும்" வகையில் உள்ளது.

இது நீலத்தலை விசிறிவால் மற்றும் தப்லாசு விசிறிவால் ஆகியவற்றிலிருந்து இதன் வெள்ளை வயிறு மற்றும் பொதுவாக நிறத்தால் வேறுபடுகிறது.

இது பெரும்பாலும் கலப்பு இன மந்தைகளுடன் காணப்படுகிறது.

## வாழ்விடம் மற்றும் பாதுகாப்பு நிலை
இதன் வாழ்விடம் வெப்பமண்டல ஈரமான முதன்மை மற்றும் இரண்டாம் நிலை காடுகள் மற்றும் கடல் மட்டத்திலிருந்து 1,800 மீட்டர் உயரத்தில் உள்ள தாழ் நிலப் பகுதிகள் முதல் மலைப்பகுதிகள் வரை காடுகளின் விளிம்பில் காணப்படும்.

பன்னாட்டு இயற்கைப் பாதுகாப்புச் சங்கம் இந்தப் பறவையை தீவாய்ப்புக் கவலை குறைந்த இனமாக மதிப்பிட்டுள்ளது. இருப்பினும், இது ஏற்கனவே குய்மராசில் அழிந்துவிட்டதாகவும், இந்த தீவுகளில் பாரிய காடழிப்பு காரணமாக மாசுபேட் மற்றும் டிகாவோ தீவில் அழிந்துவிட்டதாகவும் கூறப்படுகிறது.

## மேற்கோள்கள்

*Sánchez-González, L.A., and R.G. Moyle. 2011. Molecular systematic and species limits in the Philippine fantails (Aves: Rhipidura). Molecular Phylogenetics and Evolution 61: 290–299.

## வெளி இணைப்புகள்
* ADW இல் படம் 

பகுப்பு:விசிறிவால்
அம்பேலிம்

**அம்பேலிம்** (*Ambelim*) இந்தியாவின் கோவா மாநிலத்திலுள்ள சால்செட் தாலுகாவில் அமைந்துள்ள ஒரு கிராமம் ஆகும். தெற்கு கோவா மாவட்டத்தில் இடம்பெற்றுள்ள இக்கிராமம் வேலிம் மற்றும் அசோல்னா கிராமங்களுடன் எல்லையைப் பகிர்ந்து கொள்கிறது. இங்கு மீன் பிடி மற்றும் பழங்குடி சமூகத்தினர் அதிகமாக வாழ்கின்றனர். ஏழு வார்டுகள் உள்ளடங்கியுள்ள அம்பேலிம் கிராமத்தில் மொத்தமாக 3500 குடியிருப்பாளர்கள் வாழ்கின்றனர்.

அம்பேலிம் கிராமம் வேலிம் சட்டமன்றத் தொகுதியின் கீழ் வருகிறது. மேலும் வேலிம் தொகுதியின் சட்டமன்ற உறுப்பினர் குரூசு சில்வாவின் இல்லம் இந்தக் கிராமத்தில் அமைந்துள்ளது.

## குறிப்பிடத்தகுந்த நபர்கள்
* பெஞ்சமின் சில்வா - முன்னாள் சட்டமன்ற உறுப்பினர்
* குரூசு சில்வா - தற்போதைய சட்டமன்ற உறுப்பினர்
## மேற்கோள்கள்

பகுப்பு:கோவா
பகுப்பு:கோவாவின் புவியியல்
சிர்க்கோனியம்(III) அயோடைடு

**சிர்கோனியம்(III) அயோடைடு** (*Zirconium(III) iodide*)  என்பது ZrI3 என்ற  மூலக்கூற்று வாய்ப்பாட்டுடன்  கூடிய ஒரு கனிம வேதியியல் சேர்மமாகும். 

## தயாரிப்பு
மற்ற குழு 4 மூவயோடைடுகளைப்  போலவே, சிர்கோனியம் (IV) அயோடைடுடன் சிர்கோனியம் உலோகத்தை சேர்த்து வினை கலவையை  உயர் வெப்பநிலை ஒடுக்க வினைக்கு உட்படுத்தி குறைப்பதன் மூலம் சிர்கோனியம்(III) அயோடைடை  தயாரிக்கலாம். 

: 3 ZrI 4 + Zr → 4 ZrI 3

அலுமினியம் மூவயோடைடுடன் ஏதேனுமொரு சிர்கோனியம்(III) கரைசலைச் சேர்த்து  சிர்கோனியம்(III) அயோடைடை படிகமாக்குவது ஒரு மாற்று தயாரிப்பு முறையாகும்.  சிர்கோனியம் (IV) அயோடைடின் எளிதுருகும் கரைசலை  நீர்ம அலுமினியம் மூவயோடைடு கரைசலைச் சேர்த்து  280-300 பாகை  செல்சியசு வெப்பநிலைக்குச் சூடுபடுத்துவதன் மூலம்  தேவையான மேற்கூறிய கரைசல் தயாரிக்கப்படுகிறது.  

## கட்டமைப்பு மற்றும் பிணைப்பு
சிர்கோனியம்(III) அயோடைடு d 1 உலோக அயனி Zr 3+ அயனிக்கு  எதிர்பார்த்ததை விட குறைவான காந்தத் தருணத்தைக் கொண்டுள்ளது, இதனால் மிகக் குறைவான Zr-Zr பிணைப்பு கொண்டதாக உள்ளது. 

சிர்கோனியம்(III) அயோடைடின் படிக அமைப்பு, Zr 3+ அயனிகளால் ஆக்கிரமிக்கப்பட்ட எண்முக இடைவெளிகளில், மூன்றில் ஒரு பகுதி  அயோடைடு அயனிகளின் அறுகோண நெருக்கப் பொதிவை  அடிப்படையாகக் கொண்டது.  இந்த அமைப்பு சமமற்ற இடைவெளி கொண்ட உலோக அணுக்களுடன் முகப்-பகிர்வு {ZrI 6 } எண்முக  இணையான சங்கிலிகளைக் கொண்டுள்ளது. Zr-Zr பிரிப்பு 3.17 Å மற்றும் 3.51 Å  அளவுகளுக்கு இடையில் மாறி மாறி வருகிறது. 

ZrCl 3, ZrBr 3 மற்றும் ZrI 3 ஆகியவை β-TiCl <sub>3</sub> கட்டமைப்பிற்கு மிகவும் ஒத்த கட்டமைப்புகளை ஏற்றுக்கொள்கின்றன.  அனைத்து மூன்று ZrX 3 சேர்மங்களின் கட்டமைப்பிலும்  உலோக-உலோக அச்சில்  எண்முகத்தின் சிறிதளவு நீட்சி  உள்ளது.  உலோக-உலோக விலக்கல் பண்பு இதற்கு காரணமாக இருக்கலாம்.   ஆனால் இந்நீட்சி குளோரைடில் மிகவும் அதிகமாகவும் , புரோமைடில் மிதமானதாகவும்  அயோடைடில் மிகக் குறைவாகவும் காணப்படுகிறது. 

## மேற்கோள்கள்

பகுப்பு:உலோக ஆலைடுகள்
பகுப்பு:அயோடைடுகள்
பகுப்பு:சிர்க்கோனியம்(III) சேர்மங்கள்
அகிர் குலம்

அகிர் குலம் (சமசுகிருதம்: அபிரா) என்பது சமசுகிருதமயமாக்கல் செயல்முறையின் ஒரு பகுதியாக 19ஆம் நூற்றாண்டின் பிற்பகுதியிலிருந்து 20ஆம் நூற்றாண்டின் முற்பகுதி வரை *[[யாதவர்]]* எனும் சொல்லைப் பயன்படுத்தும் பெரிய ஆயர் சமூகங்களில் உள்ள ஓர் இந்து சாதிப் பிரிவாகும். அகிர் குலம் கிட்டத்தட்ட நாடு முழுவதும் பரவியுள்ளது.

## குலங்கள்

### யதுவன்சி
யதுவன்ஷி அகிர் பழங்கால யது அல்லது கிருட்டிணனின் யாதவ வம்சத்தினைச் சேர்ந்த பழங்குடி வம்சாவளி எனத் தங்களைக் கூறுகின்றனர்.

### நந்தவன்சி
 நந்தவன்சி அகிர்களின் தோற்றம் பற்றிய புராணக் கதை ஒன்று உள்ளது. அரக்கர்களைக் கொல்ல கிருட்டிணன் யமுனை ஆற்றினைக் *கவுலிகளுடன்* கடந்து சென்றார் என்று விவரிக்கிறது. கிருட்டிணனுடன் ஆற்றைக் கடந்தவர்கள் அகிர் நந்தபன்சி என அழைக்கப்பட்டனர். நந்தவன்சி மற்றும் யதுவன்சி இரு பட்டங்களும் அடிப்படையில் ஒத்ததாக உள்ளன.

### குவால்வன்சி
குவால்வன்சி அகிர் வரலாற்று ரீதியாக மாடு மேய்ப்புடன் தொடர்புடையவர்கள். வரலாற்றுப் பேராசிரியர் ராகுல் சுக்லாவின் கூற்றுப்படி, குவால்வன்சி அகிர்கள் பீகாரைத் தவிர, அசாம்கர், வாரணாசி, கோர்காக்பூர், மிர்சாபூர் போன்ற இடங்களில் குடியேறினர்.இவர்கள் கிழக்கு உத்தரப்பிரதேசம் மற்றும் பீகாரில் விவசாயத் தொழிலை மேற்கொண்டனர். நூற்றாண்டின் தொடக்கத்தில், இவர்கள் பெரிய அளவில் வணிகம் மற்றும் பிற தொழில்களைச் செய்பவர்களாக உருவெடுத்தனர். 

### கோசி
கோசிகள் முக்கியமாக வட இந்தியாவில் காணப்படும் ஒரு சமூகம். இவர்கள் நாட்டின் பல்வேறு பகுதிகளைச் சேர்ந்த ஜமீந்தார்களும் சிறு மன்னர்களும் ஆவர். கோசிகளின் தோற்றத்தை யதுவன்சி அகிர்களின் மூதாதையராகக் கூறப்படும் மன்னர் நந்த் என்பவரிடமிருந்து கண்டுபிடிக்கப்பட்டது.

### பதாக்
மகாபனின் அகிர் ராஜாவான திக்பாலிடமிருந்து வந்தவர்கள் என்று பாதக் அகிர்கள் என ஆய்வாளர்கள் கூறுகின்றனர். 

### அகார்
அகார் என்பது விவசாயத்தில் ஈடுபட்டுள்ள இந்து சாதியக் குழு. அகார் பழங்குடியினர் ரோகில்கண்ட் மற்றும் வடமேற்கு மாகாணங்களின் பிற மாவட்டங்கள் வழியாக, மேய்ச்சல் பணியைத் தொடர்ந்து பரவியுள்ளனர். இவர்கள் தங்களை யதுவின் வம்சாவளி என்று கூறுகின்றனர்.

### கிருஷ்ணாத்
கிஷ்னாட் அல்லது கிருஷ்ணாத் பீகார் மாநிலத்தில் வசிக்கும் அகிர் குலத்தினர்.

### மஜ்ராத்
மஜ்ராத் என்பவர்கள் பீகார் மாநிலத்தில் வசிக்கும் அகிர் குலத்தினர் என்றும் இவர்கள் மது மன்னரின் வழிவந்தவர்கள் என்றும் கூறப்படுகிறது.

## மேலும் பார்க்கவும்

* அகிர்
* யது

## மேற்கோள்கள்

பகுப்பு:இந்திய இனக்குழுக்கள்
பூச்சோங் ஜெயா

**பூச்சோங் ஜெயா**, (மலாய்: *Puchong Jaya*; ஆங்கிலம்: *Puchong Jaya*; சீனம்: 蒲种再也); என்பது மலேசியா, சிலாங்கூர், பெட்டாலிங் மாவட்டம், பூச்சோங், சுபாங் ஜெயா மாநகர்ப் பகுதியில் அமைந்து உள்ள ஒரு நகரம். 

பூச்சோங் ஜெயா நகரத்தின் வடக்கில் கின்ராரா நகரம்; சுபாங் ஜெயா மாநகரம்; தெற்கில் சிப்பாங் நகரம்; மற்றும் புத்ராஜெயா நகரம்; கிழக்கில் செர்டாங் நகரம்; மேற்கில் புத்ரா அயிட்ஸ் ஆகிய இடங்கள் எல்லைகளாக உள்ளன. முன்பு **செர்டாங்** என்று அழைக்கப்பட்டது, இப்போது **[[ஸ்ரீ கெம்பாங்கான்]]** என்று அழைக்கப் படுகிறது.

## பொது

1970-ஆம் ஆண்டுகளுக்கு முன்னர் பூச்சோங் ஜெயா நகரம், பூச்சோங் நகரத்தின் ஒரு பகுதியாகத் தான் இருந்தது. ஒரு கிராமப்புறப் பகுதியாக இருந்தது. பூச்சோங் நகரத்தின் வளர்ச்சியினாலும்; சுபாங் ஜெயா வளர்ச்சியினாலும்; பூச்சோங் ஜெயா எனும் ஒரு புதிய துணை நகரம் உருவானது. 

1970-ஆம் ஆண்டுகளில் பூச்சோங் ஜெயாவின் உள்கட்டமைப்பு வளர்ச்சி அதி வேகமாக பெறத் தொடங்கியது. இப்போது மாபெரும் வளர்ச்சி கண்டுள்ளது. பல தொழில் பூங்காக்கள், வணிக மையங்கள் மற்றும் குடியிருப்புப் பகுதிகள் உருவாகி உள்ளன. நகரமயமாக்கல் துரிதமாக நிகழ்ந்து உள்ளது.

## சுபாங் ஜெயா மாநகராட்சி

பூச்சோங் ஜெயா நகரம் சுபாங் ஜெயா மாநகராட்சியின் நிர்வாகத்தின் கீழ் வருகிறது. 

பெட்டாலிங் மாவட்டத்தில் இருக்கும் சுபாங் ஜெயா மாநகராட்சியின் *(Subang Jaya City Council)* நிர்வாகத்தின் கீழ் உள்ள இதர இடங்கள்:

* கின்ராரா *(Kinrara)* 
* தாமான் பூச்சோங் உத்தாமா *(Taman Puchong Utama)* 
* தாமான் சௌஜானா பூச்சோங் *(Taman Saujana Puchong)* 
* பூச்சோங் பிரிமா *(Puchong Prima)* 
* பூச்சோங் ஜெயா *(Puchong Jaya)* 
* புக்கிட் பூச்சோங் 1 *(Bukit Puchong 1)* 
* பண்டார் பூச்சோங்* (Bandar Puchong)* 
* பண்டார் புத்திரி பூச்சோங் *(Bandar Puteri Puchong)*   
* பூச்சோங் பெர்மாய்* (Puchong Permai)* 

பூச்சோங் நகர மையம் *(Pusat Bandar Puchong)* பெரும்பாலும் சுபாங் ஜெயா மாநகராட்சியின் அதிகார எல்லைக்குள் அமைந்து உள்ளது.

## மேற்கோள்கள்

## வெளி இணைப்புகள்
* www.BandarPuchong.com Bandar Puchong Community Online 

பகுப்பு:மலேசிய நகரங்கள்‎
பகுப்பு:சிலாங்கூர்
பகுப்பு:சிலாங்கூர் நகரங்கள்
பெனாசிர் பூட்டோ மருத்துவமனை

**பெனாசிர் பூட்டோ மருத்துவமனை (Benazir Bhutto Hospital)**  பாக்கித்தான்  நாட்டின் இராவல்பிண்டி நகரத்திலுள்ள முர்ரி சாலையில் அமைந்துள்ளது. இராவல்பிண்டி பொது மருத்துவமனை என்ற பெயராலும் இது அழைக்கப்படுகிறது.  அடிப்படை மருத்துவம், மனநல மருத்துவம், எலும்பியல், சிறுநீரகம் மற்றும் இருதயவியல் போன்ற துறைகளில் சிகிச்சயையும் கற்பித்தலையும் வழங்கும்  பொது மருத்துவமனையாக இம்மருத்துவமனை  செயல்படுகிறது.   இராவல்பிண்டி மருத்துவக் கல்லூரியுடன் இணைக்கப்பட்டது.   

2007 ஆம் ஆண்டு திசம்பர் மாதம் 27 ஆம் தேதியன்று  பெனாசிர் பூட்டோ இங்குதான் இறந்தார். 

## வரலாறு
பெனாசிர் பூட்டோ மருத்துவமனை 1957 ஆம் ஆண்டு மாவட்ட  மருத்துவமனையாக திறக்கப்பட்டது.

## துறைகள்

* மருந்து
* அறுவை சிகிச்சை
* பெண்ணோயியல் & மகப்பேறியல்
* காது மூக்கு தொண்டை
* கண் மருத்துவம்
* நோயியல்
* மனநல மருத்துவம் (மனநல மருத்துவக் கழகமாக மேம்படுத்தப்பட்டது)
* எலும்பியல் அறுவை சிகிச்சை
* சிறுநீரகவியல்
* கதிரியக்கவியல்
* இதயவியல்
* தோல் மருத்துவம்

மனநல மருத்துவத் துறையானது பஞ்சாபில் முதன்முறையாக மனநல மருத்துவக் கழகமாகத் தரம் உயர்த்தப்பட்டுள்ளது. மனநலக் கழகம் மனநலத்திற்கான உலக் சுகாதார மையத்தின் பிராந்திய மையமாகவும் உள்ளது.

## மேற்கோள்கள்

பகுப்பு:பாக்கித்தான்
பள்ளி வன்முறை

**பள்ளி வன்முறை** (School violence) என்பது மாணவர்-மாணவர் சண்டையிடுதல் மற்றும் உடல் ரீதியான தண்டனை உள்ளிட்ட உடல் ரீதியான வன்முறைகளையும், வாய்மொழி வரம்பு மீறல், பாலியல் வன்முறை, கற்பழிப்பு மற்றும் பாலியல் துன்புறுத்தல் உள்ளிட்ட  உளவியல் வன்முறைகளையும், இணைய ஒடுக்குதல் உள்ளிட்ட பல வகையான ஒடுக்குதல்கள் மற்றும் பள்ளிக்கு ஆயுதங்களை எடுத்துச் செல்வது ஆகியவற்றைக் குறிப்பதாகும்.   பல நாடுகளில், துப்பாக்கிகள் அல்லது கத்திகள் போன்ற ஆயுதங்கள் பள்ளிகளில் பயன்படுத்தப்படுவது சமீபகாலமாக  தீவிரமான பிரச்சனையாக மாறியுள்ளது. பள்ளி மாணவர்களுக்கிடையேயான வன்முறை மற்றும் பள்ளி ஊழியர்கள் மீது மாணவர்களின் உடல்ரீதியான தாக்குதல்களும் இதில் அடங்கும்.

## பள்ளி வன்முறையின் வடிவங்கள் மற்றும் பல்வேறு வகையான கொடுமைப்படுத்துதல்
பள்ளி வன்முறை பரவலாக எல்லா நாடுகளிலும் நிகழ்கிறது. இது கணிசமான எண்ணிக்கையிலான குழந்தைகள் மற்றும் விடலைப் பருவத்தினரைப் பாதிக்கிறது. இது பெரும்பாலும் இணையர்களால் ஏற்படுகிறது, சில சந்தர்ப்பங்களில், ஆசிரியர்கள் மற்றும் பிற பள்ளி ஊழியர்களாலும் செய்யப்படுகிறது. பள்ளி வன்முறை உடல், உளவியல் மற்றும் பாலியல் வன்முறையை உள்ளடக்கியது. 

### உடல் சண்டைகள்
*குளோபல் ஸ்கூல்* அடிப்படையிலான மாணவர் சுகாதார கணக்கெடுப்பின் (GSHS) படி, "ஒரே பலம் அல்லது சக்தி கொண்ட இரண்டு மாணவர்கள் ஒருவருக்கொருவர் சண்டையிடத் தயாரகும்போது உடல்ரீதியான சண்டை ஏற்படுகிறது" இது உடல்ரீதியான வன்முறையின் ஒரு வடிவமாகும்.  

### பாலியல் வன்முறை
மக்கள்தொகை மற்றும் சுகாதார ஆய்வின் (DHS) படி, பாலியல் வன்முறை என்பது ஒருவரின் விருப்பத்திற்கு மாறாக கட்டாய உடலுறவு அல்லது வேறு ஏதேனும் பாலியல் செயல்கள்களில் ஈடுபடுவது ஆகும். 

### ஆசிரியர்களால் நடத்தப்படும் உடல்ரீதியான வன்முறை
மரணம், இயலாமை, காயம் அல்லது தீங்கு விளைவிப்பதற்காக உடல் சக்தியை வேண்டுமென்றே பயன்படுத்துவதுவதனை இது குறிக்கிறது. அது தண்டனையின் வடிவமாகப் பயன்படுத்தப்பட்டாலும் வன்முறையாகவே அறியப்படுகிறது. 

## சான்றுகள்
பகுப்பு:வன்முறை
பகுப்பு:குற்றங்கள்
பகுப்பு:கல்விச் சிக்கல்கள்
அலையாத்தி காட்டு விசிறிவால்

**அலையாத்தி காட்டு விசிறிவால்** (*Mangrove fantail*)(*ரைபிதுரா பாசியானா*) என்பது ரைபிதுரிடே குடும்பத்தில் உள்ள ஒரு பறவை சிற்றினமாகும். இது அரு தீவுகள் மற்றும் தென்கிழக்கு நியூ கினி, மேற்கு மற்றும் வடக்கு ஆத்திரேலியாவின் கடற்கரையில் காணப்படுகிறது.

இதன் இயற்கை வாழ்விடம் மிதவெப்பமண்டல அல்லது வெப்பமண்டல சதுப்புநில காடுகள் ஆகும் .

## மேற்கோள்கள்

பகுப்பு:விசிறிவால்
கரிச்சான் விசிறிவால்

**கரிச்சான் விசிறிவால்** (*Drongo fantail*) என்பது குள்ள கரிச்சான் என்றும் அழைக்கப்படுகிறது. இதன் விலங்கியல் பெயர் *சேடோர்கிஞ்சசு பாபுயென்சிசு* என்பதாகும். நியூ கினி தீவில் உள்ள ஒரு பாசரின் பறவை சிற்றினம் ஆகும். இது ***சைட்டோரிஞ்சசு*** பேரினத்தில் உள்ள ஒரே ஒரு சிற்றினமாகும். இந்த சிற்றினம் நீண்ட காலமாக டிக்ரூரிடே என்ற கரிச்சான் குடும்பத்தில் வைக்கப்பட்டது. ஆனால் இது பத்துக்குப் பதிலாகப் பன்னிரண்டு வால் இறக்கைகளைக் கொண்டிருப்பதன் மூலம் இந்தக் குடும்பத்தில் உள்ள மற்ற பறவைகளிடமிருந்து வேறுபடுகிறது. மூலக்கூறு பகுப்பாய்வானது, கரிச்சான் குடும்பத்திலிருந்து இந்த சிற்றினத்தை வெளியே நகர்த்துவதை ஆதரிக்கிறது. இதற்குப் பதிலாக இதை ஒரு சகோதர சிற்றினமாக பிஜியின் பட்டுவாலில் வகைப்படுத்த அனுமதிக்கின்றது. மேலும் இந்த இரண்டு சிற்றினங்களும் விசிறிவால் குடும்பமான ரைபிதுரிடேயில் உள்ளன.

## மேற்கோள்கள்

## வெளி இணைப்புகள்
* ADW இல் படம்   

பகுப்பு:விசிறிவால்
பண்டார் பூச்சோங்

**பண்டார் பூச்சோங்** அல்லது **பூச்சோங் நகர மையம்**, (மலாய்: *Pusat Bandar Puchong*; ஆங்கிலம்: *Puchong Town Centre*; சீனம்: 蒲种再也); என்பது மலேசியா, சிலாங்கூர், பெட்டாலிங் மாவட்டம், பூச்சோங் பெருநகர்ப் பகுதியில் அமைந்து உள்ள ஒரு புறநகரம் ஆகும். 

இந்த மையம் ஐ.ஓ.ஐ. பேரங்காடி *(IOI Mall),* பூச்சோங் ஜெயா *(Puchong Jaya)* மற்றும் கின்ராரா நகரத்திற்கு *(Bandar Kinrara)* அருகில் அமைந்துள்ளது.

பூச்சோங் நகர மையத்தின் வடக்கில் சுபாங் ஜெயா மாநகரம், கின்ராரா நகரம்; தெற்கில் புத்ராஜெயா நகரம்; சிப்பாங் நகரம்; கிழக்கில் செர்டாங் நகரம்; மேற்கில் புத்ரா அயிட்ஸ் ஆகிய நகர்ப் புறங்கள் உள்ளன.

## பொது

1960 - 1970-ஆம் ஆண்டுகளில் இருந்த பூச்சோங் நகரம் தான், இப்போது பண்டார் பூச்சோங் நகர மையம் என்று பெயர் மாற்றம் அடைந்து உள்ளது. பூச்சோங் நகரத்திற்கு அருகாமையில் உருவான நகர்ப் புறங்களின் வளர்ச்சியினாலும்; சுபாங் ஜெயா புறநகர் வளர்ச்சியினாலும்; பண்டார் பூச்சோங் எனும் ஒரு பெரு நகரம் உருவானது. 

கடந்த 30 ஆண்டுகளில் பழைய பூச்சோங் நகரத்தைச் சுற்றிலும் பல புதிய நகர்ப் புறங்கள் தோன்றின. அதனால் பழைய பூச்சோங் நகரத்திற்கு பண்டார் பூச்சோங் என தனித்துப் பெயர் வைக்கப்பட்டது.

1970-ஆம் ஆண்டுகளில் பூச்சோங் நகரின் உள்கட்டமைப்பு பெரும் வளர்ச்சி பெறத் தொடங்கியது. இப்போது மாபெரும் வளர்ச்சி கண்டுள்ளது. பல தொழில் துறை மண்டலங்கள், வணிக மையங்கள் மற்றும் குடியிருப்புப் பகுதிகள் உருவாகி உள்ளன. கடந்த 30 ஆண்டுகளில் நகரமயமாக்கல் துரிதமான வளர்ச்சி கண்டு உள்ளது.

### சுபாங் ஜெயா நகராண்மைக் கழகம்

பூச்சோங் நகர மையம்; சுபாங் ஜெயா நகராண்மைக் கழகத்தின் நிர்வாகத்தின் கீழ் வருகிறது. 

பெட்டாலிங் மாவட்டத்தில் இருக்கும் சுபாங் ஜெயா நகராண்மைக் கழகத்தின் *(Subang Jaya City Council)* நிர்வாகத்தின் கீழ் உள்ள இதர இடங்கள்:

* கின்ராரா *(Kinrara)* 
* தாமான் பூச்சோங் உத்தாமா *(Taman Puchong Utama)* 
* தாமான் சௌஜானா பூச்சோங் *(Taman Saujana Puchong)* 
* பூச்சோங் பிரிமா *(Puchong Prima)* 
* பூச்சோங் ஜெயா *(Puchong Jaya)* 
* புக்கிட் பூச்சோங் 1 *(Bukit Puchong 1)* 
* பண்டார் பூச்சோங்* (Bandar Puchong)* 
* பண்டார் புத்திரி பூச்சோங் *(Bandar Puteri Puchong)*   
* பூச்சோங் பெர்மாய்* (Puchong Permai)* 

பூச்சோங் நகர மையத்தின் *(Pusat Bandar Puchong)* பெரும்பகுதி சுபாங் ஜெயா நகராண்மைக் கழகத்தின் அதிகார எல்லைக்குள் அமைந்து உள்ளது.

## மேற்கோள்கள்

## வெளி இணைப்புகள்
* www.BandarPuchong.com Bandar Puchong Community Online 

பகுப்பு:மலேசிய நகரங்கள்‎
பகுப்பு:சிலாங்கூர்
பகுப்பு:சிலாங்கூர் நகரங்கள்